Сун Наын

**Son Na-eun** (Сол: 손나은) нь **Naeun** гэдэг нэрээр алдаршсан Өмнөд Солонгос-ын дуучин, жүжигчин юм. Тэрээр Apink охидын хамтлагийн гишүүнээр дэбют хийснээсээ хойш олны танил болсон. 

*Naeun* нь хамтлагийнхаа үйл ажиллагаанаас гадна, The Great Seer (2012), My Kids Give Me a Headache (2012–2013), Second 20s (2015), Cinderella with Four Knights (2016), The Most Beautiful Goodbye (2017), Dinner Mate (2020), Ghost Doctor (2022), Agency (2023), Romance in the House (2024) гэх мэт олон телевизийн цуврал кинонд тогложээ. 

*Naeun* 2021 оны 4 сард *"IST Entertainment"*-аас гарч, хамтлагаасаа гарахаас өмнө 2022 оны 4 сарын 8 хүртэл Apink-ийн гишүүн хэвээр байв. *"IST Entertainment"*-ээс гараад удалгүй YG Entertainment-д жүжигчнээр элсжээ. 

## Бага нас болон боловсрол
*Naeun* нь 1994 оны 2 сарын 10нд Өмнөд Солонгосын Сөүл хотын Каннам дүүрэгт урлагт сонирхолтой нэгэн гэр бүлд төржээ. Түүний ээж нь урлагийн музейн захирал бөгөөд түүний эмэгтэй дүү *Son Sae-eun* нь спортын салбарын мэргэжлийн гольфын тоглогч юм. Тэрээр Chungdam ахлах сургуульд сурч, дараа нь Сөүлийн урлагийн сургуульд (SOPA) шилжиж, 2013 оны 2 сарын 7нд төгссөн. Тэр жилдээ *Dongguk* их сургуулийн театр, кино тэнхимд жүжигчний мэргэжлээр элссэн. Тэрээр мөн 2014 онд Girls' Generation хамтлагийн Yoona, жүжигчин Park Ha-sun нарын хамт тус их сургуулийн элч төлөөлөгчөөр сонгогдсон байна.

## Дэбютээс өмнө
Анх зураач болохыг мөрөөддөг байсан *Naeun* санамсаргүй тохиолдлоор JYP Entertainment-ын сонгон шалгаруулалтад ороод тэнцэн, бэлтгэгдэгч болжээ. Удалгүй Cube Entertainment-руу шилжиж, үргэлжлүүлэн бэлтгэгдэж байх явцдаа 16 настайдаа Beast хамтлагийн *"Breath"*, *"Beautiful"* дуунуудын клипэнд эмэгтэй гол дүрд тоглосон байна.

## Apink
*Naeun* нь 2011 оны 2 сард Apink-ын анхны гишүүнээр зарлагдаж, Apink хамтлаг 7 гишүүнтэйгээр 4 сарын 19нд *"Seven Springs of Apink"* анхны цомгоо гаргаж дэбютээ хийжээ. Тэрээр 10 жилийн дараа буюу 2021 оны 4 сард Play M Entertainment-тэй хийсэн гэрээгээ цуцалж, 5 сард нь YG Entertainment-тай жүжигчнээр гэрээ байгуулсан.

## Жүжиглэлт
*Naeun* анх 2012 онд The Great Seer түүхэн олон ангит кинонд тоглож жүжигчний дэбютээ хийжээ. Үүний дараа тухайн жилдээ Childless Comfort олон ангит киноны туслах дүрд тоглосон байна. 2013 болон 2014 онуудад *MBC* телевизийн We Got Married реалити шоу нэвтрүүлэгт Shinee хамтлагийн Taemin-тэй хамт оролцож, гэрлэсэн хосын дүр төрхийг бүтээсэн нь 2013 оны *MBC Entertainment Awards*-ын *"Шилдэг хос"*-ын төрөлд нэр дэвшиж байв.

2015 онд Second 20s олон ангит кинонд, 2016 онд tvN сувгийн Cinderella with Four Knights олон ангит кинонд тус тус туслах дүрийг бүтээжээ.

## Хандив
*Naeun* нь 2018 оны 2 сарын 8нд өөрийн төрсөн өдрийг тохиолдуулан фэнүүдтэйгээ хамт сайн дурын үйл ажиллагаа зохион байгуулж, Умард Чүнчонд байрлах Kkottongnae хэмээх халамжийн байгууллагад сайн дурын ажил хийжээ. 2020 оны 2 сарын 28нд *Naeun* нь COVID-19 тахал өвчинд нэрвэгдсэн хүмүүст туслах зорилгоор Солонгосын Дэгү хотын нийгэмлэгт 50 сая вон хандивлаж, түүний хандивыг Дэгү хотод амьдардаг бага орлоготой өрхүүдэд хорио цээрийн үед хэрэглэх эмнэлгийн тусламж үйлчилгээ үзүүлэхэд зарцуулжээ.

## Уран бүтээл
### Зохиогчийн эрхийн кредит
## Кино бүтээл
### Кино
### Телевизийн цуврал
### Вэб цуврал
### Телевизийн шоу
### Радио шоу
### Тоглосон дууны клип
## Шагнал
### Жагсаалт
## Лавлах бичиг
Ангилал:Өмнөд Солонгосын кино жүжигчин
Ангилал:Өмнөд Солонгосын дуучин
Ангилал:Өмнөд Солонгосчууд